# Borúth Elemér

### A Wikipédiából, a szabad lexikonból.

Borúth Elemér (családi nevén: Steiger Alajos) (Mád, 1833. január 26. - Sátoraljaújhely, 1886. augusztus 26.) költő, a Petőfi-társaság tagja

## [szerkesztés] Élete

Iskoláit Sátoraljaújhelyen, Egerben, Miskolcon, Rozsnyón és Kassán végezte. 1860-ban Nyíregyháza város polgársága tanácsosnak választota; a provizorium beálltával azonban hivatalát oda hagyta s mint hegyalja-mádi birtokos a szőlőmiveléssel foglalkozott. 1870-től sátoraljaújhelyi lakos és lapszerkesztő volt. 1879-ben a Petőfi-társaság tagjává választotta.

## [szerkesztés] Munkái

1. Borúth költeményei. Pest, 1859.

2. Nyárlevelek. S.-A.-Ujhely, 1878. (Ujabb költeményei.)

3. Hátrahagyott művei. Költemények. Próza. Bpest, 1887. Két kötet. fényny. arczk. és életrajzzal Szana Tamástól. (Ism. Pesti Hirlap 273. Egyetértés 270. Zemplén 72. Főv. Lapok 270. sz.)

Alapította és szerkesztette a Hegyalja cz. első zemplénmegyei lapot (1870. jan. 4-től szept. 27-ig) és ennek folytatását (1870. okt. 4-től), a Zemplén cz. vegyes tartalmú hetilapot, melynek halálaig szerk.-tulajdonosa volt (1879-ben Zempléni Lapok czímmel járt).

Szépirodalmi munkásságát 1854-ben kezdte az akkori fővárosi lapokban, irt még társadalmi, közgazdasági s tárczaczikkeket. Dalai, kivált azok, melyekre Simonffy Kálmán, Szénffy Gusztáv és Kralovánszky Mór zenét alkalmaztak, maig is a nép ajkán élnek, mint a Szomorúfűz ága hajlik a virágra..., Tele van a rózsabokor..., De szépen szól a furulya... sat. Költeményei a következő lapokban jelentek meg: Hölgyfutár (1857. 1862.), Nővilág (1857.), Napkelet (1857–59.), Szépirod. Közlöny (1857.), Nefelejts (1859. 1869.), Két Garasos Ujság (1859.), Vasárn. Ujság (1859. és hátrahagyott költ. 1887.), Magyarország és Nagyvilág (1876.), Ország Világ (1886.), Főv. Lapok (1865. és hátrahagyott költ. 1887.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/o/r/Bor%C3%BAth_Elem%C3%A9r_8d9d.html"

Kategória: 19. századi magyar költők

##### Views

- Szócikk
- Vitalap
- Aktuális változat

##### Keresés